Document ID: 31987L0055

*****
ΟΔΗΓΙΑ ΤΟΥ ΣΥΜΒΟΥΛΙΟΥ
της 18ης Δεκεμβρίου 1986
για την τέταρτη τροποποίηση της οδηγίας 70/357/ΕΟΚ περί προσεγγίσεως των νομοθεσιών των κρατών μελών σχετικά με τις ουσίες που έχουν αντιοξειδωτικά αποτελέσματα και επιτρέπεται να χρησιμοποιούνται στα τρόφιμα
(87/55/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,
την πρόταση της Επιτροπής,
Εκτιμώντας:
ότι το άρθρο 2 της οδηγίας 70/357/ΕΟΚ (1), όπως τροποποιήθηκε τελευταία από την οδηγία 81/962/ΕΟΚ (2), ορίζει ότι τα κράτη μέλη μπορούν να επιτρέψουν στην επικράτειά τους τη χρήση στα τρόφιμα του συμπλόκου άλατος του αιθυλενοδιαμινο-τετραξικού οξέος με ασβέστιο και νάτριο μέχρι τις 31 Δεκεμβρίου 1986·
ότι η Επιτροπή υπέβαλε πρόταση για τροποποίηση της οδηγίας αυτής·
ότι στο μεταξύ έχει αποδειχθεί ότι είναι απαραίτητο να παραταθεί προσωρινά η δυνατότητα που παρέχεται στα κράτη μέλη δυνάμει του άρθρου 2 παράγραφος 1 της εν λόγω οδηγίας να επιτρέπουν τη χρήση της εν λόγω ουσίας·
ότι το μέτρο αυτό δεν συνεπάγεται, σε ένα ή περισσότερα κράτη μέλη, τροποποίηση των νομοθετικών διατάξεων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στο άρθρο 2 παράγραφος 1 της οδηγίας 70/357/ΕΟΚ, η ημερομηνία «31 Δεκεμβρίου 1986» αντικαθίσταται από την ημερομηνία «31 Δεκεμβρίου 1988».
Άρθρο 2
Η παρούσα οδηγία απευθύνεται στα κράτη μέλη.
Βρυξέλλες, 18 Δεκεμβρίου 1986.

Labels: 0
3
20